|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE  ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Comunicat de presă**

1. Universitatea „Vasile Alecsandri” din Bacău aprobă, semestrial, burse din venituri proprii, din care 25 pentru practică/formare/perfecționare. Pentru acest tip de bursă nu sunt încheiate contracte specifice Codului Muncii. În anul universitar 2014-2015, 129 de studenți au beneficiat de burse din venituri proprii;
2. Bursele pentru practică/formare/perfecționare sunt aprobate pentru perioadele din anul universitar când există activități specifice și la un volum mai mare decât în mod curent la diferite departamente și servicii ale Universității;
3. Consiliul de Administrație analizează, semestrial, situația privind bursele care se acordă pe servicii și departamente. Pentru semestrul al II-lea al anului universitar 2015-2016 au fost aprobate 25 de burse pentru practică/formare/perfecționare. La secretariatele Facultăților de Litere, Științe, Științe Economice, Departamentul pentru Pregătirea Personalului Didactic și Biroul de Relații Internaționale și Programe Comunitare nu au mai fost aprobate astfel de burse, pentru semestrul al II-lea al anului universitar 2015-2016, nemaifiind justificate, în schimb, s-au aprobat 2 burse pentru Postul Academic TV și s-a suplimentat cu 1 bursă la serviciul Bibliotecă. Celelalte burse, până la 25, sunt la Restaurantul Universității, Bibliotecă, Departamentul de Consiliere Profesională, Alumni, Prorectorat și Postul de Radio. Studenții pot opta pentru aceste burse.

**Prorector cu etica și imaginea universității**

**Conf. univ. dr. Cristina CÎRTIȚĂ-BUZOIANU**